Wikipedia selgitab: SMS-laen on tavaliselt lühiajaline kiirlaen, kus algselt tuleb ennast Internetis laenuandja kodulehel kasutajaks registreerida ning seejärel saab taotleda mobiiltelefoniga SMS-sõnumi teel või laenuandja kodulehelt. SMS-laenu korral ei kontrollita laenuvõtja sissetulekut ega tema hetke finantskohustusi - oluline on, et tal oleks pangas arveldusarve, kuhu laenusumma saaks üle kanda, ning ta ei oleks Krediidiinfo andmetel maksuvõlglane. Et SMS-laen on lühiajaline, on intress tavaliselt pikaajalisest laenust kõrgem. Näiteks SMS laen OÜ pakutav laen näeb ette 30-päevase 3000-kroonise laenu korral intressi 700 krooni. Aastaintress võib seega olla sõltuvalt laenupakkujast umbes 400-500 %. Et alguses proovisid paljud petturid läbi erinevate petuskeemide teiste inimeste nimele laenu võtta, alustas riik laenuseaduse karmistamist. Tavaliselt ei soovi kiirlaenufirmad näidata oma aastase intressi suurust. Pangad ei anna SMS-laenuvõtjatele kodulaenu.